JohanHeinsen/ENO huggingface dataset:
Lolland-Falsters Stifts-Tidende, 1841-09-20
Mariboe Amts oeconomiske Selskab. Overeensstemmende med Selskabets Love afholdes en Generalforsamling Tirsdagen den 12te October førstkommende, Formiddag Kl. 11, paa Gjestgivergaarden i Saxkjøbing, hvortil Directionen giver sig den Ære herved at indbyde Selskabets Medlemmer, med det Ønske at Forsamlingen maatte blive saa talrig som muligt, da flere Sager ville blive at afhandle og afgjøre, navnlig Forslaget om en Forandring i Selskabets Love. J Forbindelse hermed bekjendtgjøres det, at der overeensstemmende med de derom udgaaede trykte Bestemmelser, vil blive foretaget Præmiepløining den 5te f. M. paa en af Wilhelmsdahls Marker ved Guldborg Færgested paa Falster samt Udlodning af Tyre og Væddere af forædlede Racer, ligesom af Svingplouge og forbedrede Harver. Directionen. Det var ønskeligt om Hr. Postmester Jantzen vilde afskaffe sin Hund, eller idetmindste holde den i forsvarlig Lænke. da den flere Gange har overfaldet Folk, som ere passerede forbi Post-Huset, uagtet det er gjort Hr. Postmester Jantzen opmærksom derom. Var det vidst et saare billigt Ønske at sligt et farligt Dyr blev ryddet af Veien. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammer Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbma. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1841-09-23
Lollands Falsters Sless Tidende. Redigeret, trykt og udgivet af W. F. Laub i Nykjøbing. No 117. Torsdagen den 25 September.
Lolland-Falsters Stifts-Tidende, 1841-09-23
Jndenlandske Efterretninger. Paa Kongens Fødselsdag bragte et Tog af Bønder og Fiskere, efter dertil at have erholdt Tilladelse, Kongen sin Hyldest ved, opstillede paa Terrassen udenfor Slottet, at afsynge en Sang, hvorpaa udbragtes et levende Hurra for Kongen, hvilket Denne besvarede med nogle Ord, hvori Han yttrede sin Tak for den velmeente Lykønskning, der bragtes ham. - Om Aftenen var Haven og endeel af Skoven oplyst, og et smukt Fyrværkeri blev afbrændt. - Paa de tvende Dandsepladse, der vare indrettede til Festlighederne i Torsdags, blev der og Aftenen dandset, og ved denne Leilighed kom det paa den ene Dandseplads mellem Fiskerne og endeel Andre til nogle Uenigheder, der udartede til Slagsmaal. Nogle Gardister troede sig beføiede til at blande sig heri og joge Parterne fra hinanden. Ved Assessor Normanns Mellemkomst bilagdes imidlertid Tvisten, saa at den glade og muntre Stemning, der herskede blandt Alle, hvem Festdagen havde samlet ved Kongens Sommerresidents, kun for et Øieblik blev afbrudt. (Berl. Tid.) Kjøbenhavnsposten", som først havde berettet, at ingen betydelige Beskadigelser skulde være forefaldne, tilføier senere: Desværre maae vi berigtige vor Anmeldelse om det Natten mellem den 18de og 19de dennes i Sorgenfri stedfundne Slagsmaal derhen, at flere af Deeltagerne, saavidt vides syv, ere blevne temmelig haardt blesserede, deels ved indbyrdes Slag og deels idet nogle af Livgardisterne have maattet gjøre Brug af deres Side geværer.
Lolland-Falsters Stifts-Tidende, 1841-09-23
Man seer af en Afhandling i Fædrelandet af Frederik Barfod, med Overskrift: Hvordan har Sandheden det her i Danmark, at den nu hedengangne, i flere Retninger dygtige P. N. Skovgaard blev dømt til 14 Dages Vand og Brød, samt evig Censur og hans Skrifts Confiscation, fordi han i Aaret 1804 (han var dengang en Yngling paa 21) fik det snurrige Jndfald i sin Beskrivelse, over Bornholm, 1ste Deel, at paastaae: at Ulfeldtstøtten var snarere til evig Spot, Skam og Skændsel for Frederik den Tredie, Sophie Amalie og deres Hofkryb, end for Ulfeldt. Da Retten fandt, at man ikke kunde dømme Skovgaard efter Forordningen 27de Septbr. 1799 § 4, fordi denne kun har Hensyn til den regjerende Konge, ei heller efter §§ 2 og 7, der ligesaa lidet kunne hentyde paa ufordeelagtige Domme om afdøde Kongers Regjering, saa hentede man en Pa raller fra Lovens 15-4 og 2-102, samt Kirkeritualets Capitel 9 (!), i hvilket det forbydes Præster i deres Liigprædikener at melde noget Usømmeligt om den Afdøde, Andre til Forargelse og de Paarørende til Beskæmmelse. (Underligt nok, at samme Parallel aldrig er anvendt med Hensyn til Christian den Anden, denne Adelens og Geistlighedens djærve Modstander, men Folkets Ven, der, det veed Gud, er tilbørlig bleven tilrakket.)(Aalb. Av.)
Lolland-Falsters Stifts-Tidende, 1841-09-23
Natten imellem den 13de og 14de September bleve paa Drendrup Mark Halerne afskaarne af 20 Heste, hvoriblandt een hvid Hale og een guul, blandet med sorte Haar. Nogle Uger i Forveien bleve ligeledes paa Fobeslet Mark en betydelig Deel Hestehaler afskaarne. Disse og andre i den senere Tid hyppigen forefaldne Tyverier og Jndbrud have givet Øddis Sogn Anledning til at oprette en Forening, hvorved Sognet seer sig i Stand til at kunne love en Belønning af 100 Rd. Courant til den, som kan angive Gierningsmanden, ikke alene for de allerede begaaede, men ogsaa for alle i Sognet mulig i Fremtiden forefaldende Forbrydelser, der have Tugthuusstraf til Følge. Ligesaa glædeligt som det er ved slige Leiligheder at opdage den tiltagende Almeenaand, idet ikke alene Alle i Sognet - paa faa Undtagelser nær med den største Beredvillighed ydede derers Bidrag dertil, men det ogsaa af Mangel blev anseet som en Æressag at bidrage Noget til et saa almeennyttigt Foretagende, – ligesaa ønskeligt vilde det være, naar flere Sogne vilde følge dette Exempel, da ved en saa stor Belønning til Angiveren af Gierningsmanden, Tillid og Troskab imellem Tyvene næsten aldeles maa forsvinde, hvorved Tyverier blive meere farefulde, og derved sandsynligviis sjeldnere i de Sogne, hvor en slig Forening finder Sted. (Dannevirke.) Paa Asserg Hede, halvanden Miil norden for Randers, er d. 13de eller 14de denne Maaned funden en Luftballon, hvorved var befæstet et Brev, dateret Hamborg den 5te Septbr. 1841, men forøvrigt kun indeholdende en Anmodning om at offentliggjøre, hvor Ballonen var dalet. (Rd. Av.)¬
Lolland-Falsters Stifts-Tidende, 1841-09-23
J Amtet Hütten er der den 6te og 7de d. M. forefaldet et skrækkeligt Dobbeltmord. Boelsmand Claus Jøns fra Brekendorf og Gaardmand Peter Sierk fra Ramsdorf, der ere Nærbeslægtede, kjørte tilligemed flere Andre med Sidstnævntes Svigerfader hjem fra Slesviger Marked, hvor de vel Alle havde sviret dygtigt. Underveis bleve Jøns og Sierk uenige og hiin staaer denne i Ansigtet, hvorpaa Vognens Eiermand befaler Jøns at staae af. Denne gaaer dernæst til sin nærved Veien, beliggende Kobbel, idet han udstøder Trudsler imod Sierk. Denne kjører med sin Svigerfader hjem til Brekendorf og begiver sig, efter et kort Ophold, tilfods paa Veien til Ramsdorf, ad hvilken hans Svoger følger ham et Stykke. Denne hører, da han staaer udenfor sin Dør, strax derpaa Sierkraabe og kalde Jøns ved Navn, kalder paa sin yngre Broder og løber, ledsaget af denne, til Stedet, hvor Raabet kom fra. Her træffer han ikke mere sin Svoger Sierk men derimod Jøns, der dog ved hans Nærmelse løber sin Vei og forfulgt flygter ind i en Lade. Jdet de nu lede efter Sierk, finde de ham allerede i Nærheden af Ramsdorf tumlende og paa en Kobbel. Han bliver bragt hjem og tilsengs, sover ind, men for ikke at vaagne mere. Det dræbende Slag havde truffet Baghovedet og knuust Hjerneskallen. Jøns havde luret ham op- og, bevæbnet med en Plougkjep, bibragt ham adskillige Slag. Hensigten var maaskee kun at gjennemprygle ham dygtigt, men Følgen blev det dødelige Slag. Jøns havde siddet en rum Tid i den Lade, hvor han var flygtet ind og var først kommen hjem Kl. 3 om Eftermiddagen. Da hans Svoger og Formiddagen fortæller ham Sierks Død, negter han vel Gierningen, men bliver meget urolig. Det Passerede var strax blevet meldt til Herredsfoged Posselt i Flekkeby; han begiver sig strax, ledsaget af en Læge, til Brekendorf, hvor han giver den interimistiske Sognefoged befaling til at hefte Jøns og lade ham bringe til Flekkeby og dernæst til Ramsdorf. Assisteret af tvende Mænd begiver Sognefogden i Brekendorf sig til Jøns's Bolig, men gaaer igjen bort, da denne angiver at være syg og sender Bud efter en Læge. Jmidlertid staaer Jøns op, gaaer op paa Loftet og hænger sig under en Tagbjælke i en Pidskesnært. Jøns var en velhavende og dygtig Landbruger, kun 35 Aar gammel, men fra Barn af trættekjær og kun lidet afholdt. (Dagen.)
Lolland-Falsters Stifts-Tidende, 1841-09-23
Jfølge Flensborger Zeitung er det forlængst omtalte Jerndampskib, der skal benyttes til Farten imellem Flensborg og Kjøbenhavn, nu kjøbt og vil endnu i dette Efteraar indtræffe til Flensborg.
Lolland-Falsters Stifts-Tidende, 1841-09-23
Dagen for den 15de de fortæller, at den bekjendte Heine nu virkelig har skudt sig med sin Modstanden og saaret sig i Hoften." (!)
Lolland-Falsters Stifts-Tidende, 1841-09-23
Befordringer og Afgang. Hs. Majestæt har allernaadigst beskikket Sognepræst for Nørre-Gjording, Vemb. og Buur Menigheder i Ribe Stift, P. Sveistrup, til Sognepræst for Rind og Herning Menigheder i samme Stift, samt Pastor vicarius for Gimming og Lem Menigheder i Aarhuus Stift, N. C. Kruse, til residerende Capellan ved St. Mortens Kirke i Randers og til Præst ved Hospitalet sammesteds; Sognepræst for Vallensbek Menighed i Sielland, O. N. Rafn er i Raade og med Pension entlediget fra sit Embede.
Lolland-Falsters Stifts-Tidende, 1841-09-23
Blandinger. Som et mærkeligt Beviis paa Spilleraseri anføres følgende Exempel fra Baden Baden i Tydskland, hvor stedse et stort Antal Badegjæster fra mange af Europas Egne befinde sig, og da fordrive den langsomme Tid med Spil. En ung Franskmand, som havde arvet en stor Formue, indfandt sig her, og bortspillede, paa en Ubetydelighed nær, sin hele Eiendom. Med denne lille Rest af sin Arv begav han sig til Holland, hvor han i mange Aar arbeidede med suur Møie, for igjen at erhverve sig en Formue, hvormed han paany kunde tilfredsstille sin Spillelyst. Dette lykkedes ham endelig ogsaa ret godt, med en erhvervet anseelig Formue indfandt han sig i Sommer atter i Baden Baden og - bortspillede igjen det Hele.
Lolland-Falsters Stifts-Tidende, 1841-09-23
Den 8de Septbr. lagdes Grundstenen til det colossale Hermanns-Monument, som skal opreises i Tentoburger=Skoven, i Nærheden af Detmold. Over 10,000 Mennesker, tildeels Fremmede langveis fra, ombølgede Høien ved den saakaldte Grottenburg, hvor Monumentet skal staae. Under Grundstenen bleve følgende Gjenstande nedlagt: 300 tydske Mønter, Hermanns billede, statististe Optegnelser om det hele tydske Fædreland, Tacitus, et Tydsklands Kort, de tydske Fyrsters Vaaben og Stammetræ, Viin, Vand, Hvede og Rug, samt en Mængde Tavler af Malm og Porcellain, med Tankesprog og Noticeer fra Nutiden: Alt forsigtig indviklet i Bly. Da Grundstenen var lagt, afsang et kraftfuldt Chor af Mandsstemmer Arndts herlige: Was ist des Dentschen Vaterland, hvori et tusindstemmigt Chor faldt ind. Af selve den colossale Statue ere enkelte Deele allerede færdige, f. Ex. de mægtige Halvstøvler, hvormed Hermann søndertræder den romerske Ørn, og Ørnevingerne til den seierrige Helts Hjelm, saa store som et Par Portfløie.
Lolland-Falsters Stifts-Tidende, 1841-09-23
J Skotland ulmer det fortiden stærk under Asken; en stor kirkelig Revolution vil snart bryde løs. De fleste af Landets Beboere, for hvilke den lærde og anseete Dr. Chalmer staaer i Spidsen, erklære stedse lydeligere, at de ville udtræde af Statskirken og unddrage samme alle hidtil nydte Jndkomster, hvis det ikke tør staae ethvert Sogn frit for at kassere en dem tilbudt Præst, naar samme ikke staaer Menigheden an, osv. En stor Udtrædelse har af lignende Grunde tidligere fundet Sted, og intræder nu en saadan igien, da ville de i Statskirken Tilbageblevne kun kunne ansees for en Sect og ville ikke være istand til at opretholde det bestaaende kostbare geistlige Væsen med alle dets Jndretninger.
Lolland-Falsters Stifts-Tidende, 1841-09-23
Handelsefterretning. Grosserer I. Ellermann i Helsingørhar den 19de September opgivet sit Boe til Skiftebehandling som fallit.
Lolland-Falsters Stifts-Tidende, 1841-09-23
Kjøbenhavns Havnepriser den 18de Septbr. 1841. Hvede, sjællandsk, 7 Rbd. 4 s. a 8 Rbd.; Rug fra Provindserne, 5 Rbd. 24 s. a 6 Rbd. 16 s.; Byg, radet, 3 Rbd. 56 s. a 3 Rbd. 80 s.; Havre, 2 Rbd. a 2 Rbd. 32 s.; Raps 12 Rbd. 48 s. a 13 Rbd.
Lolland-Falsters Stifts-Tidende, 1841-09-23
Reisende fra den 15de til den 22de Septbr. 1841.
Lolland-Falsters Stifts-Tidende, 1841-09-23
Fra Gaabense til Vordingborg. Med Personposten, Fru Winding; Student Colbiørnsen. Med Dagvognen: Mad. Hansen med Søn; Dhrr. Hansen og Lund; Jomfru Bang; Mad. Thiesen og Rager; Frøken Rames; Studen Gjessing. Udenfor Posterne: Kammerraad Ladehoff med Familie, Mægler Sünckenberg med Kone; Fru Eller og Søn, Mad. Høyer, Kammerraad Stampe; Hr. Meding; Lieutenant Rothe, Pastor Tønnesen med Familie; Cancellieraad Delbanco med Familie, Kjøbmand Petersen med Datter, Dhrr. Führer og Hartvig. Fra Vordingborg til Gaabense. Med Pakkeposten, Frøken Dons. Med Personposten: Fru Aggerup; Hr. Lange, Fru Reilænder; Dhrr. Gram, Andreasen, Sünckenberg og Priess. Med Dagvognen: Dhrr. Schierning Haar og Ohlenbostel, Mad. Møller; Jomfru Arnzen; Gre Holck; Hr. Matzen, Sadelmager Andersen. Udenfor Posterne, Kjøbmand Møller; Handskemager Møller; Doctor Feilberg; Forvalter Schou; Cancellieraad og Procurator Delbanco; Jomfruerne Delbanco og Meyer; Dyrlæge Andersen; Kjøbmand Petersen med Famile; Handelsfuldmægtig Bentzen, Forvalter Hansen; Fru Brastrup; Frøken Rosenstand; Jomfru Bertelsen; Mad. Møller; Forvalter Fyhrer.
Lolland-Falsters Stifts-Tidende, 1841-09-23
Med Dampskibet Frederik den Sjetter ankom den 19de September fra Kiel til Falster, Kjøbm. Wessel, Heidenheim, og Lublin. Afgaaede fra Øerne til Kjøbenhavn: Frøkn. Friis og Aagesen; Mad. Kampmann med Datter; Jomfr. Meden, Hornfleth og Madsen; Godsforvalter Müller; Skolelærer Thomsen; Seminarist Rasmussen; Glarmester Knudsen,
Lolland-Falsters Stifts-Tidende, 1841-09-23
AVERTISSEMENTS. Lollands-Falsters Stiftstidende.
Lolland-Falsters Stifts-Tidende, 1841-09-23
(October Qvartal 1841.
Lolland-Falsters Stifts-Tidende, 1841-09-23
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltnumere udgives saa ofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter. Aar 1841 den 14de September blev i den kongelige LandsOver- samt Hof- og Stads=Ret i Kjøbenhavn afsagt.
Lolland-Falsters Stifts-Tidende, 1841-09-23
Dom
Lolland-Falsters Stifts-Tidende, 1841-09-23
i Sagen Secretair og Procurator Stahlfest som Actor contra L. C. Grune som Redacteur af Bladet Kjøbenhavnsposten. og saaledes: Kjendt for Ret:
Lolland-Falsters Stifts-Tidende, 1841-09-23
Tiltalte L. C. Grune bør til Kjøbenhavns Fattigvæsens Hovedkasse bøde 300 Rad. Sølv, samt være Censur undergivet i 2 Aar. Saa betaler han og alle af Actionen flydende Omkostninger og derunder i Salair til Procuratorerne, Secretair Stahl fest og Baastrup til hver især 15 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven, Hvilket herved bringes til offentlig Kundskab i Overeensstemmelse med Forordningen af 27de September 1799 § 20 Justitscomptoiret i den kongelige Lands-Over- samt Hof og Stads=Ret i Kjøbenhavn den 15de September 1841. Hoff.
Lolland-Falsters Stifts-Tidende, 1841-09-23
At Hovedgaarden Christiansholm, under Grevskabet Christiansholm, ved kongelig Bevilling af 27de Juli sidst er tilladt at føre Navnet Aalholm, det bliver herved almindelig bekjendtgjort. Aalholm den 17de September 1841. J. C. Lund.
Lolland-Falsters Stifts-Tidende, 1841-09-23
Mariboe Amts occonomiske Selskab. Overeensstemmende med Selskabets Love afholdes en Generalforsamling Tirsdagen den 12te October førstkommende, Formiddag Kl. 11, paa Gjestgivergaarden i Saxkjøbing, hvortil Directionen giver sig den Ære herved at indbyde Selskabets Medlemmer, med det Ønske at Forsamlingen maatte blive saa talrig som muligt, da flere Sager ville blive at afhandle og afgjøre, navnlig Forslaget om en Forandring i Selskabets Love. J Forbindelse hermed bekjendtgjøres det, at der overeensstemmende med de derom udgaaede trykte Bestemmelser, vil blive foretaget Præmiepløining den 5te f. M. paa en af Wilhelmsdahls Marker ved Guldborg Færgested paa Falster samt Udlodning af Tyre og Væddere af forædlede Racer, ligesom af Svingplouge og forbedrede Harver. Directionen.
Lolland-Falsters Stifts-Tidende, 1841-09-23
Paketfart. Tirsdagen den 28de Septbr. agter Undertegnede at afseile herfra til Kjøbenhavn. Sendingsgods modtages indtil Mandag Middag. J. Marquardt.
Lolland-Falsters Stifts-Tidende, 1841-09-23
Auction. Torsdagen den 30te September d. A. om Formiddagen Kl. 10, lader Hr. Kammerraad Ladehoff paa Kringelborg, formedelst Fraflyttelse, ved offentlig Auction bortsælg.
Lolland-Falsters Stifts-Tidende, 1841-09-23
endeel Meubler og Effecter, hvoriblandt Divaner, Borde, Stole, Commoder, Speile, Skriverpulcte, 1 Stueuhr, 1 Rulle, Sengesteder og Sengeklæder, noget Linned, Porcellain, Messing- og Kobber=Tøi, Jernfang og Trævare m.v. samt en Eenspænder=Kane med Jernstænger og videre Tilbehør, noget Ridetøi m.m. Ligeledes sælges en brunblisset Hingst, 2 1/2 Aar gammel, 10 Qvt, 2 Tommer høi, falden efter Fuldblodshingsten Cigar; – hvortil de Lysthavende herved indbydes. Falsters Birk, Nykjøbing den 18de Septbr. 1841. Pontoppidan. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg
Lolland-Falsters Stifts-Tidende, 1841-09-25
Lollands Falsters Etisk. Tiende. Redigeret, trykt og udgivet af W. F. Laub i Nykjøbing. No 118. Løverdagen den 25 September.
Lolland-Falsters Stifts-Tidende, 1841-09-25
Efter eenstemmig Beslutning af den i Dag afholdte Generalforsamling i den nykjøbingske Afdeling af Selskabet for Trykkefrihedens rette Brug, offentlig gjøres herved følgende.
Lolland-Falsters Stifts-Tidende, 1841-09-25
Opfordring.
Lolland-Falsters Stifts-Tidende, 1841-09-25
Den nykjøbingske Afdeling af Selskabet for Trykkefrihedens rette Brug erkjender det for et afsine vigtigste Formaal at befordre Oprettelsen af gavnlige Læseindretninger, for at den Læselyst, som ved mange umiskjendelige Tegn i den senere Tid har viist sig hos den hæderlige og for Fædrelandet saa vigtige Bondestand, kan finde Næring og Tilfredsstillelse ved Udbredelsen af saadanne Skrifter, hvis Læsning ikke alene skjænker en behagelig og styrkende Underholdning i Hviletimer, men ogsaa udbreder saadanne Kundskaber, som ere gavnlige og vigtige i de forskjellige Livstillinger, og en Oplysning, som kan tjene til at gjøre Folket retskaffent og dygtigt, og ved Retskaffenhed og Dygtighed lykkeligt.
Lolland-Falsters Stifts-Tidende, 1841-09-25
Foranlediget af et i "Lollands-Falsters Stiftstidende As de for 19de Juli 1841 optaget Jnserat som sluttede sig til en Anmeldelse i Fædrelandet Ro 575 af et lidet Skrift af Dr. phil. N. B. Krarup, har Formanden for den nykjøbingske Afdeling af Selskabet for Trykkefrihedens rette Brug indgivet nedenstaaende Forslag, som Afdelingen, efter at have underkastet det den sædvanlige Drøftelse, paa en Generalforsamling den 21de Septbr. eenstemmig har besluttet at gjøre til Sit.
Lolland-Falsters Stifts-Tidende, 1841-09-25
At de Allerfleste af Selskabets Medlemmer med Glædevilde erlægge en moderat Betaling for et Skrift som det af os foreslaaede, og at det ogsaa udenfor Kredsen af Medlemmerne vilde finde en særdeles stærk Afsætning, troe vi med Sikkerhed at kunne forudsige. Nærmere at udvikle de mange Enkeltheder, som ved vort Forslag maae komme i Betragtning, vilde vil ansee for upassende, og vi overlade det med Tillid til den ærede Bestyrelses bedre Jndsigt og gunstige Overveielse. Nykjøbing paa Falster den 23de Septbr. 1811.
Lolland-Falsters Stifts-Tidende, 1841-09-25
Paa Bestyrelsens Vegne N. Hansen, Afdelingens Formand.
Lolland-Falsters Stifts-Tidende, 1841-09-25
Jndenlandske Efterretninger. J Odense feiredes Hs. Maj. Kongens Fødselsdag i Løverdags i mange offentlige og private Kredse. Borgervæbningen og Dragonregimentet paraderede paa Flakhaugen, hvor Generalmajor v. Levetzau udbragte et Længe leve for Landsfaderen. Paa Gymnasiet holdt Adjunct Hansen Festtalen, hvori han fremstillede det Blivende i det offentlige og det verdslige Livs Vexel. J Klubben feiredes Dagen med en Diner, hvor en af Pastor Schjørt forfattet Sang blev afsjungen. Om Aftenen havde Hr. Procurator Søren Hansen i sin smukke Hauge foranstaltet et stort Fyrværkeri, hvortil en stor Mængde Mennesker vare indbudne; 2de Musikkorpser, et i Haven og et andet i Baade paa Aaen, udførte velvalgte Nummere. (Hemp. Av.)
Lolland-Falsters Stifts-Tidende, 1841-09-25
Hs. Majestæt har i Anledning af Sin Fødselsdag atter benaadet 8 Slaver, som vare indsatte paa Livstid. (Aarh. Av.)
Lolland-Falsters Stifts-Tidende, 1841-09-25
Af en Annonce i Sjællandsp. erfares, at dette Blads ærede Redacteur, Hr. Lützhøft for at gjenvinde sin Helbred, der allerede i længere Tid har været svækket, har maattet bestemme sig til, for det Første i et Qvartal, nemlig fra 1ste Octbr. til 31te Decbr. d. A., at standse Bladets Udgivelse.
Lolland-Falsters Stifts-Tidende, 1841-09-25
Hos Capitain, Forligelsescommisair Søtoft i Vordingborg er i forrige Uge blevet forøvet et dumdristigt Jndbrudstyveri, som paa Grund af Gierningsmændenes særegne Stilling og andre Omstændigheder hører til et eget Slags. Fire for forskjellige Forbrydelser hæftede og i eet Arrestlocale, (Qvistværelset i Raadstuebygningen, ligeoverfor hvilken Capitain Søtofts Gaard er beligende), hen siddende Arrestanter bemærkede igjennem et aabentstaaende Vindue, at Hr. Søtoft var beskjæftiget med at tælle Penge, blandt hvilke de tydeligt kunde skjelne endeel blaae Sedler, hvorhos de nøie lagde Mærke til, i hvilke Gjemmer i det i Værelset staaende Chatol Pengene bleve forvarede. Forbryderne, hvis Tyvelyst var vakt, kunde ikke modstaae Fristelsen, og toge derfor øieblikkelig den Beslutning, om muligt at bemægtige sig Pengene ved Nattens Frembrud. De bleve til den Ende enige om, at de to Arrestanter skulde ved Hjælp af en Snor, som fandtes fastgjort ved Raadhusets Thingklokke, nedfirederes 2 Stalbrødre til Gaden. Efterat dette lykkelig var udført, begave disse sig til Hr. Søtofts Bopæl, hvor de med et Brækjern paa en saa behændig Maade aabnede et Vindue, at hverken dette eller nogen af Ruderne bleve beskadigede. Chatollet, hvori efter Opgivende befandtes 120 Rbd., nemlig en Hundrederigsbankdalerseddel og Resten i Femrigsbankdalersedler, var snart opbrækket; men da Tyvene formedelst Mørket ikke nøie kunde kjende Pengene, medtoge de ogsaa nogle andre Papirer. Saasnart Tyveriet var fuldført, bleve de to virkelige Gierningsmænd igjen lykkelig opheisede til Arresten af deres Medhjelpere. De have allerede tilstaaet Forbrydelsen, dog kun forsaavidt de stiaalne Femrigsbankdalersedler angaaer, af hvilke de fleste, som vare skjulte i en Flaske og nedgravede i Raadstuebygningens Gaard, ere komne tilstede; derimod have de hidtil benægtet at være i Besiddelse af den savnede Hundrederigsbankdalerseddel, med Tilføiende: at dersom denne virkelig har været iblandt de stiaalne Sager, maa den enten være bortkommen under Tyveriets Forøvelse, eller maaskee af dem være bleven tilintetgjort tilligemed et Papir, som de antog for en Obligation, der mulig kunde lede til Forbryde sens Opdagelse. Denne formeentlige Obligations Tilintetgjørelse skeete paa den Maade, at den, efterat være deelt i 4 Parter, blev tygget saalænge af Forbryderne, at Skriften næsten aldeles opløstes. (Sjællst.)